# Samtaleramme kortsvarsoppgave 1

|  |
| --- |
| Oppgave 1  Vedlegg 1: «Hode, skulder, kne og tå». Reklame for Ibux.    **Gjør rede for virkemidlene i denne reklamen. Vurder deretter om den vil nå fram til målgruppen.**    *Kommentar: Oppgaven er todelt. Du skal gjøre rede for de ulike virkemidlene og samspillet mellom dem i første del. Når du vurderer virkemidlene, må du si noe om hvem du mener reklamen er rettet mot. Lag overskrift selv.* |

|  |  |
| --- | --- |
| Diskuter | Elevenes notater |
| Skriv ned oppgaveteksten på nytt i stikkordsform | * Gjøre rede for virkemidlene i reklamen og samspillet mellom dem * Si hvem jeg mener er målgruppa for reklamen og vurdere om den vil nå fram til målgruppa |
| Les vedlegget og strek under det du synes er interessant, tankevekkende eller vanskelig å forstå  Har du noen spørsmål til teksten?  Hvem er avsender av reklamen? | * Ibux er avsenderen av reklamen * Det er interessant at avsenderen har valgt en barnesang som blikkfang i reklamen * Det er tankevekkende at det blir gitt lite informasjon om produktet i reklamen, hvorfor er det slik? |

|  |  |
| --- | --- |
| Hvilke virkemidler blir brukt i reklamen?  Etos, patos, logos?  Form  Innhold | * Siden dette er en reklame tenker jeg at det er hensiktsmessig å se på hvordan de retoriske virkemidlene blir brukt i reklamen * Har avsenderen sterk etos? * Hvilke logosargumenter er brukt? * Hvordan brukes avsenderen patos? |
| Hva betyr «målgruppe»?  Hvem er målgruppa for reklamen?  Mener du at reklamen når fram til målgruppa?  Hvorfor/hvorfor ikke? | * I den lille informasjonsteksten som er i reklamen står det at Ibux, i tillegg til å virke mot hodepine, også virker mot for eksempel en vond rygg. Det står også at Ibux er effektivt mot muskel- og leddsmerter. Jeg mener derfor at mennesker med den typen plager er målgruppa for reklamen * Jeg mener at reklamen når fram til målgruppa fordi den fanger oppmerksomheten med bruk av den kjente barnesangen, og fordi Ibux er en kjent produsent av smertestillende tabletter som mange kjenner til fra før |